+-----------------------------------------------------------------------+
| การประกอบธุรกิจของแต่ละสายผลิตภัณฑ์                                         |
+-----------------------------------------------------------------------+

(1) ลักษณะผลิตภัณฑ์และบริการ

เครื่องแก้วโอเชียนกลาสจัดจำหน่ายภายใต้เครื่องหมายการค้า โดยแบ่งเป็นสองตลาดหลัก ได้แก่

ตลาดภายในประเทศ การจัดจำหน่ายผลิตภัณฑ์โอเชียนกลาสภายในประเทศ ดำเนินการ 2 วิธี
คือการขายผ่านตัวแทนจำหน่ายและพนักงานขายของบริษัท ทั้งนี้
สัดส่วนของการขายผ่านตัวแทนจำหน่ายต่อการขายโดยพนักงานบริษัท เท่ากับ 34 : 66
สำหรับยอดขายภายในประเทศในปีที่ผ่านมา คิดเป็นร้อยละ 32 ของยอดขายรวม และเพิมขึ้นจากปี
2547 เท่ากับร้อยละ 4

ตลาดต่างประเทศ บริษัทจำหน่ายโดยการผ่านตัวแทนจำหน่ายทั้งหมด
โดยแบ่งตัวแทนจำหน่ายออกเป็น 2 ประเภท คือแบบ Exclusive กับ Nonexclusive
สำหรับการแต่งตั้งตัวแทนแบบ Exclusive จะกำหนดตามภูมิภาคหรือตามประเภทธุรกิจ ทั้งนี้
ในปีที่ผ่านมา บริษัทมีสัดส่วนการขายผ่านตัวแทนประเภท Exclusive ต่อประเภท Nonexclusive
เท่ากับ 74 : 26 โดยมียอดขายต่างประเทศทั้งสิ้น คิดเป็นร้อยละ 68 ของยอดขายรวม
และมีอัตราส่วนเพิ่มขึ้นในรูปเงินบาทเท่ากับร้อยละ 12 เมื่อเปรียบเทียบกับปี 2547

ตลาดหลักในต่างประเทศ ได้แก่

ตลาดเอเชีย ออสเตรเลีย และ โอเชียเนีย คิดเป็นร้อยละ 75 และ

ตลาดอื่น ๆ คิดเป็นร้อยละ 25

ในปี 2547 หลังจากที่บริษัท ได้รับโอนกิจการทั้งหมดของบริษัทย่อย ทำให้บริษัท
ได้สิทธิประโยชน์ในการส่งเสริมการลงทุน (BOI) ดังต่อไปนี้

บัตรส่งเสริมการลงทุน เลขที่ 1909/อ./2547 (เป็นการรับโอนจากการรับโอนกิจการจากบริษัท
โอเชียน ซาซากิกลาส จำกัด ตามบัตรส่งเสริมเลขที่ 1154/สอ./2535 ลงวันที่ 26 สิงหาคม
2535)

สิทธิและประโยชน์ ตามบัตรส่งเสริมเลขที่ 1154/สอ./2535 ลงวันที่ 26 สิงหาคม พ.ศ. 2535
มีดังนี้

1.  ตามมาตรา 25 บริษัทได้รับอนุญาตนำคนต่างด้าวซึ่งเป็นช่างฝีมือหรือผู้ชำนาญการ
    คู่สมรสและบุคคลซึ่งอยู่ในอุปการะของบุคคลทั้งสองประเภทนี้เข้ามาในราชอาณาจักรได้ตามจำนวนและกำหนดระยะเวลาให้อยู่ในราชอาณาจักรเท่าที่คณะกรรมการพิจารณาเห็นสมควร

2.  ตามมาตรา 26
    คนต่างด้าวซึ่งเป็นช่างฝีมือหรือผู้ชำนาญการที่ได้รับอนุญาตให้อยู่ในราชอาณาจักร ตามมาตรา
    25
    ได้รับอนุญาตทำงานเฉพาะตำแหน่งหน้าที่การทำงานที่คณะกรรมการให้ความเห็นชอบตลอดระยะเวลาเท่าที่ได้รับอนุญาตให้อยู่ในราชอาณาจักร

3.  ตามมาตรา 37
    ให้ได้รับอนุญาตให้นำหรือส่งเงินออกนอกราชอาณาจักรเป็นเงินตราต่างประเทศได้

(2) การตลาดและภาวะการแข่งขัน

ก. นโยบายและลักษณะการตลาด

บริษัทจัดกลุ่มลูกค้าหลักออกเป็น 4 กลุ่ม คือ

  1. กลุ่มลูกค้าที่อยู่ในธุรกิจบริการด้านอาหาร และเครื่องดื่ม เช่น โรงแรม ภัตตาคาร
  ร้านอาหาร

  2. กลุ่มลูกค้าสถาบันที่ใช้สินค้าบริษัทเป็นของแจกแถม หรือส่งเสริมการขาย เช่น ธุรกิจเครื่องดื่ม
  ธุรกิจการเงินและธนาคาร

  3. กลุ่มลูกค้าที่ซื้อไปใช้ในครัวเรือน ซึ่งบริษัทจำหน่ายผ่านทางธุรกิจค้าปลีก เช่น
  ห้างสรรพสินค้าต่าง ๆ

  4. กลุ่มลูกค้าที่ซื้อสินค้าของบริษัทไปพัฒนาในรูปแบบต่าง ๆ เพื่อจำหน่ายในช่องทางค้าปลีก เช่น
  นำไปใช้เป็นบรรจุภัณฑ์ใส่แยม เนยถั่ว

การดำเนินธุรกิจของบริษัทไม่ขึ้นอยู่กับลูกค้าเพียงรายเดียว หรือน้อยราย
และในปีที่ผ่านมาสัดส่วนการขายระหว่างตลาดในประเทศกับตลาดต่างประเทศ เท่ากับ 32 :68

ข. ภาวะการแข่งขัน

มูลค่าส่งออกจากผู้ผลิตเครื่องแก้วทั้งหมดของประเทศไทยใน 3 พิกัด คือ 701329 701339 และ
701399 ยังคงมีการขยายตัวต่อเนื่องจากปี 2547 โดยในปี 2548
มีการส่งออกเพิ่มขึ้นประมาณร้อยละ 6 จากปี 2547
ซึ่งแสดงให้เห็นว่าผู้ผลิตยังคงให้ความสำคัญกับตลาดส่งออก
โดยรูปแบบการแข่งขันในตลาดส่งออกยังคงเน้นในเรื่องของรูปแบบผลิตภัณฑ์ใหม่และเรื่องคุณภาพ
แต่ปัจจัยเรื่องราคาเริ่มมีผลกระทบเข้ามาจากผู้ผลิตรายอื่นจากประเทศจีน ทั้งนี้เนื่องจากการพัฒนา
ปรับปรุงรูปแบบและคุณภาพของสินค้าที่ดีขึ้น ทั้งของผู้ผลิตทางจีน
และผู้ผลิตทางยุโรปที่ย้ายฐานการผลิตเข้ามาอยู่ในจีน

สำหรับตลาดในประเทศ ในส่วนของตลาดบนซึ่งเป็นตลาดหลักของบริษัท การแข่งขันยังคงอยู่ที่คุณภาพ
รูปแบบผลิตภัณฑ์ การคลอบคลุมในเรื่องการกระจายสินค้าและความต่อเนื่องของตัวสินค้า
การแข่งขันในเรื่องราคามีไม่มาก เนื่องจากคู่แข่งส่วนใหญ่เป็นสินค้านำเข้าจากประเทศในยุโรป
ซึ่งมีข้อจำกัดในเรื่องต้นทุน ส่วนตลาดล่างซึ่งการแข่งขันมักจะเป็นไปในเรื่องของราคา
ด้วยรูปแบบของสินค้าในตลาดนี้จะมีไม่หลากหลาย
การแข่งขันในตลาดล่างนี้จะเป็นการแข่งขันของผู้ผลิตอีก 2-3 รายในประเทศ

(3) การจัดหาผลิตภัณฑ์หรือบริการ

ก. ลักษณะการจัดให้ได้มาซึ่งผลิตภัณฑ์เพื่อจำหน่าย บริษัทฯ มีโรงงานตั้งอยู่ที่นิคมอุตสาหกรรมบางปู
จังหวัดสมุทรปราการ มีกำลังการผลิตดังนี้

  --------------------------------------- ---------- ---------- ----------
                                          2548       2547       2546

  กำลังการผลิต (ตัน)                         54,000     49,100     44,600
  --------------------------------------- ---------- ---------- ----------

  กำลังการผลิตเพิ่มขึ้นเมื่อเปรียบเทียบกับปี 2547 เนื่องจากการปรับปรุงและพัฒนาการออกแบบ

เตาหลอม ซึ่งได้ดำเนินการไปในช่วงปลายปี 2547 ทำให้สามารถเพิ่มกำลังการผลิต
เพื่อรองรับความต้องการ

ของตลาดได้

  บริษัทได้พิจารณาสั่งซื้อเครื่องจักรเพื่อเพิ่มกำลังการผลิตในกลางปี 2547
  และทำการการติดตั้งเครื่องจักร

พร้อมกับเริ่มการผลิตในเดือนกรกฎาคม และเดือนสิงหาคม 2548

2.  การจัดหาวัตถุดิบเพื่อการผลิต บริษัทได้ดำเนินการจัดซื้อจัดหาวัตถุดิบตามมาตรฐานงานจัดซื้อ

ทั่วไป ภายใต้การตรวจสอบจากหน่วยงานภายนอก และระบบคุณภาพ ISO 9001 โดยที่ผ่านมาไม่พบปัญหาแต่

อย่างใด

3.  ผลกระทบต่อสิ่งแวดล้อม บริษัทยังคงให้หน่วยงานภายนอกเข้ามาดำเนินการตรวจสอบ

ผลกระทบต่อสิ่งแวดล้อมอย่างสม่ำเสมอ ตามมาตรฐานของระบบคุณภาพ ISO 9001 และมอก.
18001

(4) งานที่ยังไม่ได้ส่งมอบ

ไม่มี